07/09/2017 | Administración LocalMunicipal
Pontedeume
Anuncio de modificación da Ordenanza Fiscal nº25, reguladora do prezo público pola participación en talleres culturais, escolas e actividades deportivas

Logo do ditame favorable da Comisión Informativa permanente de Asuntos Económicos e Facenda en sesión extraordinaria do 31/08/2017 e que a Xunta de Goberno Local celebrada en sesión extraordinaria e urxente do 01/09/2017, adoptara o acordo relativo á “Modificación da Ordenanza Fiscal nº25, reguladora do prezo público pola particpación en talleres culturais, escolas e actividades deportivas”, procede publicar o texto definitivo, o seguinte: No uso das facultades conferidas polo artigo 106.1 da Lei 7/1985, de 2 de abril, reguladora das Bases de réxime Local, e artigo 127 do Real decreto lexislativo 2/2004, de 5 de marzo, polo que se aproba o texto refundido da Lei reguladora das Facendas locais (en adiante TRLFL), e de conformidade co disposto nos artigos 41 a 47, ambos inclusive, do TRLFL, establécese o prezo público pola participación en Talleres Culturais, Escolas e Actividades Deportivas do Concello de Pontedeume. Os prezos públicos regulados nesta Ordenanza constitúen a utilización dos talleres culturais, escolas e actividades deportivas municipais que se organicen ao longo do ano e polo prazo de tempo establecido na autorización correspondente, co obxecto de favorecer a participación mediante a dinamización dunha serie de talleres culturais e de fomento da práctica da actividade física, de forma que repercutan nunha mellora da calidade de vida das persoas participantes. Están obrigados ó pago do prezo público establecido nesta Ordenanza as persoas usuarias dos Talleres Culturais, Escolas e Actividades Deportivas. Se ben o importe do prezo público deberá cubrir como mínimo o custe do servizo prestado, esta administración local, de conformidade co establecido no TRLFL recoñece que o Programa de Talleres Culturais, Escolas e Actividades Deportivas promovido por este Concello, contribue ao impulso da dinamización social, a integración comunitaria e ao fomento da práctica da actividade física das persoas participantes, polo que concorren unha serie de razóns culturais, sociais e de interese público suficientes para establecer un prezo por debaixo do seu custe previsto. En consecuencia, nos orzamentos municipais dotaranse os créditos necesarios para cubrir a diferenza que resulte entre os gastos da prestación dos servizos e os ingresos polos prezos públicos. As tarifas ás que se refire o artigo anterior estrutúranse do xeito seguinte, rateándose en caso de diferenza de horas: -Actividades puntuais (Nadal, Semana Santa e outras de duración inferior a un mes), terán un prezo de 1,25 Euros/hora. A inscrición nas distintas actividades realizarase por curso ou actividade completa ou dende a data de alta ata a finalización da mesma, non sendo posible a inscrición por días ou meses soltos. O pago do prezo público será cuadrimestral ou bimestral para as actividades cunha duración de oito meses e, trimestral no resto dos casos. O pago do prezo público das Actividades puntuais (Nadal, Semana Santa e outras de duración inferior a un mes), realizarase nun único pago previo coa matrícula. Familias numerosas: bonificación do 20% de desconto no total da cota de cada un dos membros da familia inscrita nas actividades. Persoas perceptoras da Renda de Inclusión Social de Galicia (RISGA): bonificación do 80% do total da cota. Persoas beneficiarias de axudas de emerxencia social: bonificación do 80% no total da cota. Unidades de convivencia (entendendo por tal, todas as persoas empadroadas nunha mesma vivenda), onde todos os membros maiores de idade se atopen en situación de desemprego, e/ou sexan pensionistas que perciban as contías mínimas vixentes en cada momento: bonificación dun 60%. Para acreditar esta situación deberase achegar un certificado emitido polo Servizo Público de Emprego que acredite a situación de desemprego de cada unha das persoas maiores de idade, e/ou certificado emitido polo INSS ou organismo correspondente, acreditativo da contia da pensión. A bonificación outorgada terá vixencía para o curso e ano para o que se solicitou, sempre e cando non cambien as circunstancias económicas que motivaron a súa concesión, quedando obrigadas as persoas beneficiarias das bonificacións a comunicar ao Concello de Pontedeume calquera modificación das referidas circunstancias no momento no que se produzan.1- As actividades aprobaranse por Resolución da Alcaldía, establecendo o número máximo e mínimo de participantes para cada unha delas.2- As persoas interesadas en participar nos Talleres Culturais, Escolas e Actividades Deportivas deberán solicitar, no prazo habilitado por Resolución de Alcaldía de entre cinco e quince dias de preinscrición, as actividades nas que estean interesadas, cubrindo para o efecto o modelo de folla de preinscrición que se facilitará no Concello para tal fin. A dita preinscrición deberá formalizarse necesariamente por Rexistro de entrada do Concello, cubrindo un impreso por cada participante, con cantas actividades se soliciten. Unha vez finalizado o prazo de preinscrición: Aquelas actividades nas que non se teña cubertas o número mínimo de prazas ofertadas no periodo de preinscrición suspenderanse para dito curso. - Para aquelas actividades nas que non se teña cuberto o número total de prazas ofertadas, publicarase a listaxe de admisión no tablón de edictos municipal e na páxina web do Concello, outorgando un prazo de ata cinco días hábiles para formalizar a matrícula, momento no que deberá realizarse o pagamento do prezo público. Unha vez publicada a listaxe, calquera persoa interesada que non tivese cuberta a folla de preinscrición ou quixera solicitar outra/s actividade/s, poderá solicitar directamente a formalización da matrícula, realizando nese momento o pagamento do prezo público (rateo da cota por mes vencido), resolvéndose a súa admisión no prazo máximo de tres días dende a solicitude, non sendo posible participar nas actividades en tanto non se resolva en tal sentido por Resolución de Alcaldia. Na dita resolución se acordará de oficio a devolución das contías pagadas non disfrutadas do prezo público, de ser o caso. - Para aquelas actividades nas que o número de preinscricións sexa superior ás prazas ofertadas, realizarase no prazo máximo de tres días hábiles logo de rematado o prazo de preinscrición, un sorteo público para determinar a letra pola que, en orde alfabético do primeiro apelido, listaranse as persoas admitidas, quedando en listaxe de reserva as preinscricións que superasen ao número de prazas ofertadas. O lugar e hora de realización do sorteo publicarase cun mínimo de 24 horas de antelación no tablón de edictos do Concello e na web municipal, para que calquera persoa interesada poida acudir. Unha vez publicada a listaxe de persoas admitidas e de reserva, outorgarase un prazo de ata tres días hábiles para formalizar a matrícula e realizar o pagamento do prezo público. En caso de non realizar a formalización, decaerán no seu dereito a participar na dita actividade, sendo chamadas a formalizar matrícula por estrito orde de listaxe de reserva as persoas integrantes desta, e ata cubrir o total de prazas ofertadas. Únicamente procederá a devolución do prezo público aboado ou da súa parte proporcional (mensualidade pendente), previa solicitude da persoa interesada por rexistro de entrada e sen dereito á reserva de praza, nos seguintes casos: - En caso de falta de prestación da actividade por causas imputables ao Concello. - Por enfermidade da persoa participante, xustificada co correspondente certificado médico. - Cambio de domicilio, xustificado co correspondente certificado de empadroamento. - Cambio na situación laboral, xustificada (Vida laboral, nómina, copia contrato de traballo ou informe da empresa). Admitiranse formalizacións de matrícula para as actividades con prazas vacantes para comezar a semana seguinte á solicitude, sempre que esta se presente antes das 12:00 h. do xoves anterior. Calquera cambio na solicitude de actividades deberá presentarse por rexistro de entrada do Concello e poderá autorizarse sempre que o cambio se solicite para actividades con prazas vacantes, debendo aboar a diferenza en caso de aumentar o número de horas. Non procederá devolución do xa aboado en caso de que o número de horas de actividade vaia disminuir ao entendese como desestimento do participante.3- Como se indicou no parágrafo precedente, esixese o depósito previo a realización da actividade, de forma que no momento de presentar a formalización da matricula debe xuntarse resgardo acreditativo do pagamento. En todo o relativo a calificación de infraccións tributarías así como das sancións que as mesmas correspondan en cada caso, estarase ó disposto nos artigos 181 e seguintes da Lei Xeral Tributaria. O presente prezo público entrará en vigor de acordo co sinalado na Ordenanza xeral de prezos públicos e no TRLFL logo da súa publicación no BOP e no taboleiro de edictos do Concello.” Contra o presente acordo, poderán as persoas interesadas interpoñer directamente recurso contencioso-administrativo, no prazo de dous meses contados a partir do día seguinte ao da publicación deste anuncio. Poderán, ademais, interpoñer calquera outro que estimen oportuno. Documento asinado dixitalmente por D. Bernardo Fernández Piñeiro, Alcalde-Presidente, en Pontedeume a 1 de setembro de 2017.